4. 5. PONEDJELJAK

**HJ** – Za početak pročitaj priču Čije je more. Zatim odgovori na pitanja – od 1. do 8. **u bilježnicu**. Pazi, u pitanju imaš pola odgovora, odgovaraj punom rečenicom! Nakon toga usmeno (samo govoriš) prepričaj ovu priču.

**TZK** – Vježbaj sa sportašima na nastavi HRT 3.

**PID** – Danas ćemo učiti o povijesnim i kulturnim znamenitostima primorskih krajeva. Otvorite **udžb. str. 132** i pročitaj tekst nekoliko puta s razumijevanjem! Pogledaj i sličice i pročitaj ispod što prikazuju. Zatim prepiši u bilježnicu.

 POVIJESNE I KULTURNE ZNAMENITOSTI PRIMORSKIH KRAJEVA

1. KULTURNO – POVIJESNI SPOMENICI:

 - **spomenici na listi svjetske kulturne baštine pri UNESCO-u** su:

 Eufrazijeva bazilika u Poreču,

 katedrala sv. Jakova u Šibeniku,

 Dioklecijanova palača u Splitu,

 povijesna jezgra Trogira, na glavnom trgu crkva sv. Lovre

 Starogradsko polje na otoku Hvaru i

 stari grad Dubrovnik

 -**istarski gradići**: Motovun, Hum, Roč

 -**utvrda** Nehaj pokraj Senja

 -**crkve**: Nin, Zadar, Split i Rab

 - **marijansko svetište Trsat** u Rijeci

 - **Bašćanska ploča** na Krku (glagoljica) O njoj smo puno govorili!

**UNESCO** – Organizacija Ujedinjenih naroda za prosvjetu, znanost i kulturu, utemeljila je listu svjetske baštine (njezin jedan od ciljeva je zaštititi prirodne i kulturne znamenitosti, a kod nas su gore navedene znamenitosti i još je prirodna znamenitost **NP Plitvička jezera**)

SADA otvori **udžb. str. 76, 77, 78, 79 i pogledaj te pročitaj sve o tim** kulturno-povijesnim spomenicima koji su uvršteni na listu svjetske baštine. Čitaj s razumijevanjem, zatim riješi RB str. 72 – zad. 1. i 2. a), b) i d).

**DOP (MAT)** – Ponavljaj tablicu dijeljenja tako da napišeš diktat dijeljenja, neka ti pomogne odrasla osoba.

 Želim ti ugodan dan, sretno u radu!

 Učiteljica Mirjana